Author Topic: Personifikasie Struktuur (Read 1656 times)
« on: May 24, 2018, 01:43:32 AM »
Personifikasie ('n vorm van beeldspraak) kan ingespan word om natuurverskysels/diere/plante of abstrakte voorwerpe, toe te dig met menslike eienskappe. Dit is een van die digter se geurigste kruie en speserye.
Hekse in stergewaad
verrys vanuit gapende grotte
slu swaai towerstokke onverpoosd
slaap verdwyn; sluip tussen donker skare
van sekondes, minute, ure en sterf dag vir dag
in triomferende sirkelgang nimmereindigend
As ongenooide gas
het jy jouself stil-stil kom tuismaak
in hartskamers en longare is lewenskwaliteit verkrag
sonder kaart of transport het jy terminaal teen (m)ure geverf
met organiese plundertog word elke asemteug geboeie agtergelaat
en in appèlhowe ontvang jou verslae slagoffers hul lewenslange vonnisse.
« Last Edit: May 27, 2018, 01:58:07 AM by Meraai vannie Baai »
Re: Personifikasie Struktuur
« Reply #1 on: May 24, 2018, 05:33:17 AM »
Pragtig. Ek sal moet slaap oor die een.
« Reply #2 on: May 24, 2018, 05:47:49 AM »
My plek geboek Naas by voorbaat dank
« Reply #3 on: May 25, 2018, 12:03:42 AM »
Hierdie twee strukture was saamgestel uit 'n bydrae wat ek op FB by die asemdief-blad wou plaas en toe daarteen besluit het omdat dit te persoonlik gevoel het Vanoggend het ek die moed bymekaar geskraap en dit wel geplaas, asook by die PH artikel hier op die forum.
« Reply #4 on: May 25, 2018, 05:43:54 AM »
Snoesig toegevou in 'n Hoopkaros
trippel hartseer lyne
deur my beenkamer
terwyl omgee kinders
deur oogvensters stort.
« Reply #5 on: May 25, 2018, 06:02:17 AM »
O my glorie, ek is so ongelooflik dankbaar dat ons weer woel met strukture anders was hierdie skepping van jou dalk nooit gebore nie. Na ek gelees het, sit die ouvrou met haar hand voor die mond en sluk teen 'n knop in my keel.
« Reply #6 on: May 27, 2018, 11:59:44 AM »
Julle is te oulik! Moet net nie ophou nie!
« Reply #7 on: October 04, 2018, 01:25:33 AM »
Ons wag op jou voorbeeld forummoeder PM
« Reply #8 on: October 05, 2018, 02:15:19 PM »
Julle is uitmuntende skrywers en ek voel net 'n poep en 'n baksteen hoog in vergelyking.
« Reply #9 on: November 15, 2019, 05:04:38 AM »
Lees ek oor 'n gas se skouer en gaps hierdie pragtige voorbeeld van Angelica
Gisteraand se geheimpies
Geheimpies vou oop
terwyl die nag sy spikkeltjiekleed
teen die hemel gooi
Swarovski op blou fluweel
Die maan kyk nuuskierig toe...
skud net sy kop
« Last Edit: November 15, 2019, 05:07:24 AM by Meraai vannie Baai »
« Reply #10 on: March 12, 2020, 02:38:00 PM »
Geniet ek weer.